text: [{"text_idx": "#000000", "text": "U\u0301r myndasavninum \u2013 a\u0301 fimmti a\u0301ra neistaveitslu i\u0301 Havnar klubba 1981"}, {"text_idx": "#000002", "text": "Ta\u00f0 er alti\u0301\u00f0 a\u0301hugavert at leita eftir gomlum myndum, ti\u0301 allar myndir hava eina s\u00f8gu ella r\u00e6ttari sagt er s\u00f8ga. Nu\u0301 ein dagin kom eg fram a\u0301 eitt myndabla\u00f0 \u201cNU\u0301\u201d, sum Herman Jacobsen, sa\u0301li, gav u\u0301t. Bla\u00f0i\u00f0 er fra\u0301 i\u0301 1981 ju\u0301st fimti a\u0301r eftir, at Hondbo\u0301ltsfelagi\u00f0 Neistin var\u00f0 stovna\u00f0."}, {"text_idx": "#000003", "text": "Sto\u0301r veitsla var i\u0301 Havnar Klubba, og veitslusalurin var stu\u0301gvandi fullar vi\u00f0 neistafo\u0301lkum. Lagi\u00f0 var gott, no\u0301gvar talur og Robert Mc Birnie undirhelt vi\u00f0 bor\u00f0haldi\u00f0."}, {"text_idx": "#000004", "text": "Vi\u00f0 a\u0301 veitsluni vo\u0301ru eisini nakrir av stovnarum felagsins millum anna\u00f0 pa\u0301pi mi\u0301n Helge Michelsen. A\u0301 mynd er eisini Rigmor Christiansen, sum var gift mammubeiggja mi\u0301num. Rigmor er a\u0301 fyrstu myndini av neistakvinnum tikin nakranti\u0301\u00f0. Myndin er tikin a\u0301 fo\u0301tbo\u0301ltsv\u00f8llinum i\u0301 Gundadali a\u0301 sumri i\u0301 1934 eftir lokna hondbo\u0301ltsvenjing hja\u0301 neistakvinnum. Fleiri myndir ni\u00f0anfyri. Skriva\u00f0 i\u0301 2016."}, {"text_idx": "#000005", "text": "Forsi\u0301\u00f0umyndin er av tveimum av allar st\u00f8rstu og tru\u0301gvastu neistalimum. Mortan M\u00f8rk, sa\u0301li og Hans Holm. Mortan M\u00f8rk, gamli Mortan, sum vit ro\u0301pti hann, ti\u0301 sonurin eitur eisini Mortan, var til hv\u00f8nn dyst, ta\u0301 synirnir sp\u00e6ldu. Ikki er ney\u00f0ugt at siga so no\u0301gv um Hans Holm, sum i\u0301 no\u0301gv a\u0301r var i\u0301myndin av Neistanum. Hans hevur sagt, at hansara fri\u0301ti\u0301\u00f0ari\u0301tri\u0301v var Neistin. I\u0301 no\u0301gv Harrans a\u0301r vandi hann neistali\u00f0 vi\u00f0 go\u0301\u00f0um u\u0301rslitum. (Vagnur)"}]